CELEX: C2005/057/19
Language: sl
Date: 2005-03-05 00:00:00
Title: Sodba Sodišča (peti senat) z dne 16. decembra 2004 v zadevi C-313/03: Komisija Evropskih skupnosti proti Italijanski republiki (Neizpolnitev obveznosti države — Direktiva 1999/63/ES — Neizvršitev prenosa v predpisanem roku — Neposredovanje ukrepov za izvršitev)

5.3.2005   
            
            
               SL
            
            
               Uradni list Evropske unije
            
            
               C 57/10
            
         
      SODBA SODIŠČA
   
   (peti senat)
   z dne 16. decembra 2004
   v zadevi C-313/03: Komisija Evropskih skupnosti proti Italijanski republiki (1)
   
   (Neizpolnitev obveznosti države - Direktiva 1999/63/ES - Neizvršitev prenosa v predpisanem roku - Neposredovanje ukrepov za izvršitev)
   (2005/C 57/19)
   Jezik postopka: italijanščina
   V zadevi C-313/03 Komisija Evropskih skupnosti (zastopnik: M.-J. Jonczy) proti Italijanski republiki (zastopnik: I. M. Braguglia, skupaj z A. Cingolo) zaradi tožbe zaradi neizpolnitve obveznosti na podlagi člena 226 ES, vložene dne 23. julija 2003, je Sodišče (peti senat) v sestavi Silva de Lapuerta, predsednica senata, R. Schintgen (poročevalec) in J. Makarczyk, sodnika, generalna pravobranilka: C. Stix-Hackl, sodni tajnik: R. Grass, dne 16. decembra 2004 razglasilo sodbo, katere izrek se glasi:
   
               1)
            
            
               Italijanska republika s tem, da ni sprejela zakonov in drugih predpisov, potrebnih za uskladitev z Direktivo Sveta 1999/63/ES z dne 21. junija 1999 o sporazumu o razporejanju delovnega časa pomorščakov, sklenjenim med Združenjem ladjarjev Evropske skupnosti (ESCA) in Federacijo sindikatov delavcev v prometu Evropske unije (FST), kot tudi z Evropskim sporazumom z dne 30. septembra 1998 o organizaciji delovnega časa delavcev na morju, ki je priložen, ali s tem, da teh predpisov ni posredovala Komisiji Evropskih skupnosti, ni izpolnila obveznosti iz člena 3(1) te direktive.
            
         
               2)
            
            
               Italijanski republiki se naloži plačilo stroškov.
            
         
      (1)  UL C 226, 20.9.2003.